ناگۆیا
ناگۆیا (名古屋市,ناگۆیا-شی) گەورەترین شارە لە ناوچەی چووبو، چوارەم شارە لە چڕی دانیشتووان، لە ٢٠٢٠ ڕێژەی دانیشتووانی دەگەیشتە ٢.٣ ملیۆن، ناگۆیا دەکەوێتە کەناری ئۆقیانووسی ئارام  لە ناوەڕاستی دوورگەی ھۆنشوو، پایتەختی پارێزگای ئایچیە، وە یەکێکە لە بەندەرە سەرەکییەکانی ژاپۆنی بەیەکەوە لەگەڵ بەندەرەکانی تۆکیۆ، ئۆساکا، کۆبێ، یۆکۆھاما، چیبا

لە ١٦١٠، لۆرد تۆکوگاوا ئیێیاسو کە شوێنکەوتەی دایمیۆ ئۆدا نۆبوناگا بوو، پایتەختی پارێزگای ئۆوواری لە کیۆسو گواستەوە بۆ ناگۆیا لەو سەردەمە قەڵای ناگۆیا نوێکرایەوە و پەرەپێدرا، بە گەیشتنی سەدەی ٢٠یەم ھۆکاری پێشکەوتنە ئابوورییەکان گەشەکردنی ناگۆیای بەخۆوە بینی، وە بووە شوێنیکی پیشەسازی سەرەکی بۆ ژاپۆن، کارگەکانی ئەوسا نوێکرانەوە و کرانە شوێنی بەرھەمھێنانی ستیل، سیرامیک، ماددە کیمیاییەکان، نەوت، کەرستەی نەوتی، شوێنی بەرھەمھێنانی تەکنۆلۆژی وەک ئامێرەکانی فڕین، ئامێرەکانی ناو ئاو وەک کەشتی. لە جەنگی جیھانی دووەم ناگۆیا کرایە ئامانج و زیانێکی زۆری بەرکەوت لە ناوەڕاستی سەدەی ٢٠یەم، ئەمەش بووە ھۆی تێکشکانی ئابووری ناگۆیا، دوای جەنگی جیھانی دووەم شارەکە دووبارە توانی خۆی نوێ بکاتەوە و ڕۆل بگێرێت وەک یەکێک لە شارە پێشکەوتووەکان لەڕووی پیشەسازییەوە وە وەک ھیووستن و مۆنتریال دەناسرا

پێشانگا

سەرچاوەکان

بەستەرە دەرەکییەکان 

شارەکان لە پارێزگای ئایچی
شوێنە ئاوەدانەکان، دامەزرانی ١٨٨٩
دامەزراوەکانی ١٨٨٩ لە ژاپۆن